CELEX: C2005/143/69
Language: fi
Date: 2005-06-11 00:00:00
Title: Asia T-80/05: Hinrich Bavendamin ym. 17.2.2005 Euroopan yhteisöjen komissiota vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/36
            
         Hinrich Bavendamin ym. 17.2.2005 Euroopan yhteisöjen komissiota vastaan nostama kanne
   (Asia T-80/05)
   (2005/C 143/69)
   Oikeudenkäyntikieli: saksa
   Hinrich Bavendam, Bremen (Saksa), Günther Früchtnicht, Bremen (Saksa), Hinrich Geerken, Bremen (Saksa), Hans-Jürgen Weyhausen-Brinkmann, Bremen (Saksa), Curt-Hildebrand v. Einsiedel, Leipzig (Saksa), Christina Gräfin von Schall-Riaucour, Ahlen-Vorhelm (Saksa), Franz-Albrecht Metternich-Sandor, Prinz von Ratibor und Corvey, Höxter (Saksa), Christopf Prinz zu Schleswig-Holstein, Thumby (Saksa) ja Schloß-Stukenbrockin kaupunki (Saksa) ovat nostaneet 17.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustaja on asianajaja T. Giesen.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa neuvoston direktiivin 92/43/ETY (1) mukaisesta luettelosta
               
                           1.
                        
                        
                           mannervyöhykkeen luonnonmaantieteellisellä alueella
                        
                     
                           2.
                        
                        
                           Atlantin luonnonmaantieteellisellä vyöhykkeellä
                        
                     olevista yhteisön tärkeinä pitämistä alueista 7.12.2004 tehdyt komission päätökset, joista ensimmäinen annettiin tiedoksi numerolla K(2004) 4031 ja jälkimmäinen numerolla K(2004) 4032, sikäli kuin ne koskevat kantajien omaisuutta tai heidän alueellista toimivaltaansa
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat joko omistavat sellaiset alueet tai suuret osat niistä, jotka osoitettiin riidanalaisissa päätöksissä yhteisön tärkeinä pitämiksi alueiksi, mikä kantajien mukaan rajoittaa näiden omistusoikeuksia.
   Kantajat väittävät, että valintakriteerit, jotka koskevat yhteisön tärkeinä pitämien alueiden ottamista luetteloon, eivät täyttyneet, koska valinnan kannalta ratkaisevia luontotyyppejä ja lajeja ei joko esiinny näillä alueilla lainkaan tai niitä esiintyy liian vähän.
   Kantajat esittävät lisäksi seuraavaa:
   
               —
            
            
               direktiivin 92/43/ETY 6 artiklan 2, 3 ja 4 kohdan tai sen 4 artiklan mukaisia olennaisia menettelymääräyksiä on rikottu
            
         
               —
            
            
               kyseessä on jäsenyysvelvoitteiden noudattamatta jättäminen, koska jo valintapäätös, joka oli luetteloinnin perustana kansallisella tasolla, oli virheellinen
            
         
               —
            
            
               komissio on syyllistynyt harkintavallan väärinkäyttöön, koska se on ottanut luetteloon poikkeuksetta kaikki Saksan liittotasavallan sille ehdottamat alueet.
            
         
      (1)  Luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annettu neuvoston direktiivi 92/43/ETY (EYVL L 206, s. 7).